Document ID: 32009D0955

NEUVOSTON PÄÄTÖS 2009/955/YUTP,
tehty 15 päivänä joulukuuta 2009,
palestiinalaisalueilla toteutettavasta Euroopan unionin poliisioperaatiosta hyväksytyn yhteisen toiminnan 2005/797/YUTP muuttamisesta
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 28 artiklan ja 43 artiklan 2 kohdan,
sekä katsoo seuraavaa:
(1)
Neuvosto hyväksyi 14 päivänä marraskuuta 2005 yhteisen toiminnan 2005/797/YUTP palestiinalaisalueilla toteutettavasta Euroopan unionin poliisioperaatiosta (1) (EUPOL COPPS) kolmeksi vuodeksi. EUPOL COPPSin operatiivinen vaihe alkoi 1 päivänä tammikuuta 2006. Yhteisellä toiminnalla 2008/958/YUTP (2) jatkettiin yhteisen toiminnan 2005/797/YUTP voimassaoloa 31 päivään joulukuuta 2010.
(2)
On vahvistettava EUPOL COPPSiin liittyvien menojen kattamiseen tarkoitettu rahoitusohje 1 päivän tammikuuta ja 31 päivän joulukuuta 2010 väliselle ajalle.
(3)
On tarpeen säätää, millä edellytyksillä EUPOL COPPS voi palkata henkilöstöä sopimussuhteisesti.
(4)
EUPOL COPPSilla olisi oltava hankeyksikkö hankkeiden kartoittamiseksi ja toteuttamiseksi.
(5)
Yhteinen toiminta 2005/797/YUTP olisi muutettava vastaavasti,
ON TEHNYT TÄMÄN PÄÄTÖKSEN:
1 artikla
Muutetaan yhteinen toiminta 2005/797/YUTP seuraavasti:
1)
Lisätään 2 artiklaan alakohta:
”d)
Operaatiolla on hankeyksikkö hankkeiden kartoittamiseksi ja toteuttamiseksi. Operaatiossa sovitetaan yhteen, avustetaan ja ohjeistetaan tarvittaessa jäsenvaltioiden ja kolmansien valtioiden omalla vastuullaan toteuttamia hankkeita operaatioon liittyvillä aloilla ja sen tavoitteiden tukemiseksi.”;
2)
8 artiklassa:
a)
Korvataan 3 kohta seuraavasti:
”3. EUPOL COPPS ottaa palvelukseen jäsenmaista sopimussuhteista henkilöstöä tarpeen mukaan, jos jäsenvaltioiden lähettämää henkilöstöä ei ole riittävästi huolehtimaan tarvittavista tehtävistä.”
b)
Lisätään uusi 4 kohta seuraavasti:
”4. EUPOL COPPS voi myös ottaa palvelukseen myös paikallista henkilöstöä tarpeen mukaan.”,
ja jäljellä olevat kohdat numeroidaan vastaavasti uudelleen.
2 artikla
EUPOL COPPSiin liittyvien menojen kattamiseen tarkoitettu rahoitusohje 1 päivän tammikuuta ja 31 päivän joulukuuta 2010 väliselle ajalle on 6 650 000 euroa.
3 artikla
Tämä päätös tulee voimaan päivänä, jona se tehdään.
4 artikla
Tämä päätös julkaistaan Euroopan unionin virallisessa lehdessä.
Tehty Brysselissä 15 päivänä joulukuuta 2009.

Labels: 18
15
5